CELEX: 62014CN0223
Language: da
Date: 2014-05-07 00:00:00
Title: Sag C-223/14: Anmodning om præjudiciel afgørelse indgivet af Juzgado de Primera Instancia n °7 de Las Palmas de Gran Canaria (Spanien) den 7. maj 2014 — Tecom Mican S.L. mod Man Diesel & Turbo SE

14.7.2014   
            
            
               DA
            
            
               Den Europæiske Unions Tidende
            
            
               C 223/8
            
         Anmodning om præjudiciel afgørelse indgivet af Juzgado de Primera Instancia no 7 de Las Palmas de Gran Canaria (Spanien) den 7. maj 2014 — Tecom Mican S.L. mod Man Diesel & Turbo SE
   (Sag C-223/14)
   2014/C 223/12
   Processprog: spansk
   
      Den forelæggende ret
   
   Juzgado de Primera Instancia no 7 de Las Palmas de Gran Canaria
   
      Parter i hovedsagen
   
   
      Sagsøger: Tecom Mican S.L.
   
      Sagsøgt: Man Diesel & Turbo SE
   
      Præjudicielle spørgsmål
   
   
               1)
            
            
               Kan et rent privat dokument anses for et »udenretsligt dokument« som omhandlet i artikel 16 i Europa-Parlamentets og Rådets forordning nr. 1393/2007 af 13. november 2007 (1), selv om det ikke er blevet udstedt af en udenretslig offentlig myndighed eller embedsmand?
            
         
               2)
            
            
               Såfremt dette er tilfældet, kan ethvert privat dokument da anses for et udenretsligt dokument eller skal det opfylde bestemte krav?
            
         
               3)
            
            
               I tilfælde af, at det private dokument opfylder sådanne krav, kan en unionsborger da anmode om forkyndelse i henhold til proceduren i artikel 16 i Europa-Parlamentets og Rådets nuværende forordning nr. 1393/2007 af 13. november 2007, når den pågældende allerede har ladet foretage forkyndelse gennem en anden udenretslig offentlig myndighed, for eksempel en notar?
            
         
               4)
            
            
               Skal det endelig i forhold til artikel 16 i forordning nr. 1393/2007 tages i betragtning, at samarbejdet har grænseoverskridende virkninger og er nødvendigt for det indre markeds funktion? Hvornår skal samarbejdet anses for at have grænseoverskridende virkninger og være nødvendigt for det indre markeds funktion?
            
         
      (1)  Forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) og om ophævelse af Rådets forordning (EF) nr. 1348/2000 (EFT L 324, s. 79).